text: Hellere afslapning end aber
  16 april 2011 kl. 10.56
  Vi bruger mere tid på at slappe af end på at se på dyr, når vi er i zoo.
  Det har fået Givskud Zoo til at bruge millioner på rekreative områder i parken.
  
  Lørdag slår Givskud Zoo dørene op til en ny sæson. 
  Dyrene er kommet på græs og personalet er klar til at tage mod gæsterne. 
  Men årets nyhed er ikke i dyrenes verden denne gang. Derimod har parken investeret seks millioner kroner i en stor legeplads.
  
  Vi bruger kun en tredjedel af tiden på dyrene
  ?Vi har til denne sæson valgt at opprioritere vores rekreative områder med en splinterny legeplads, faciliteter til forældrene og et
  nyt spisested, der sælger pandekager i alle afskygninger,? fortæller zoodirektør Richard Østerballe. 
  Det er der en ganske god grund til.
  ?Vi ved fra flere analyser, at de rekreative områder har afgørende betydning under et zoobesøg.
  Kun en tredjedel af den tid gæsterne er her, bruger de til at kigge på vores dyr. Resten af tiden bruger de på sociale og rekreative oplevelser.
  Så vi er ret sikre på, at vores nye legeplads forlænger besøget?, konkluderer Richard Østerballe.
  